“O‘zbekiston havo yo‘llari” 239 mln dollarga Boeing 787-8 Dreamliner samolyotini sotib oldi

“O‘zbekiston havo yo‘llari” Milliy aviakompaniyasi va Boeing korporatsiyasi yana bir Boeing 787-8 Dreamliner yo‘lovchi samolyotini yetkazib berish haqida shartnoma imzoladi, deb yozadi Spot.

Boeing matbuot xizmatiga ko‘ra, joriy listing narxlari bo‘yicha samolyot 239 million dollarga baholanmoqda.
Nashr eslatishicha, Boeing O‘zbekistonga ikkita Dreamliner samolyotini yetkazib berishni rejalashtirmoqda, shu tariqa, 2020-yilga kelib, MAK aviaparkida bunday turdagi oltita samolyot bo‘ladi.